দেশে করোনার নতুন উপধরণ শনাক্ত
দেশের কোভিড-১৯ এর নতুন উপধরণ শনাক্ত করা হয়েছে। চীন থেকে আসা দেশটির চার নাগরিকের শরীরে অমিক্রনের উপধরন বিএফ.৭ সংক্রমণ শনাক্ত করা হয়েছে। 







রোববার সরকারের রোগতত্ত্ব, রোগ নিয়ন্ত্রণ ও গবেষণা ইনস্টিটিউটে (আইইডিসিআর) ওই চারজনের করোনা পরীক্ষার পর এ তথ্য জানা যায়। 




আইইডিসিআরের পরিচালক অধ্যাপক তাহমিনা শিরীন জানান, চার চীনা নাগরিকের শরীরে অমিক্রনের নতুন উপধরন বিএফ.৭ পাওয়া গেছে।
এর আগে গত ২৬ ডিসেম্বর চীন থেকে আসা দেশটির চার নাগরিকের শরীরে করোনাভাইরাসের সংক্রমণ শনাক্ত হয়। ওই দিন ঢাকার হজরত শাহজালাল আন্তর্জাতিক বিমানবন্দরে পরীক্ষায় তাদের করোনা ধরা পড়ে। তাদের মহাখালীতে ঢাকা উত্তর সিটি করপোরেশনের (ডিএনসিসি) করোনা হাসপাতালে পাঠানো হয়।
সম্প্রতি চীনে আবার ব্যাপকভাবে করোনার সংক্রমণ ছড়িয়ে পড়েছে। এ নিয়ে বিশ্বজুড়ে উদ্বেগের মধ্যে শাহজালাল বিমানবন্দরে আবার চীনসহ কয়েকটি দেশ থেকে আসা যাত্রীদের করোনা পরীক্ষা শুরু করা হয়েছে। যুক্তরাষ্ট্রসহ বিশ্বের কয়েকটি দেশে চীনা নাগরিকদের জন্য করোনা পরীক্ষা বাধ্যতামূলক করেছে। এক ধরণের আতঙ্ক সৃষ্টি হয়েছে করোনার বিস্তার নিয়ে।

দেশের কোভিড-১৯ এর নতুন উপধরণ শনাক্ত করা হয়েছে। চীন থেকে আসা দেশটির চার নাগরিকের শরীরে অমিক্রনের উপধরন বিএফ.৭ সংক্রমণ শনাক্ত করা হয়েছে।